Styret

 Steinkjer, 06.01.2023

**INNKALLING TIL STYREMØTE I FFO TRØNDELAG 1/2023 – 16. JANUAR 2023 KL. 1000- 1500 VED FFO TRØNDELAGS KONTOR I STEINKJER. SJØFARTSGATA 3, STEINKJER.**

Tilstede: Olav Malmo, Anne Norunn Vada, Ingrid Hallan, Tone Bratseth, Aud-Torhild Andersen og Roger Dragsten Moe.

Forfall: Mona Lersveen, Beate Moksnes og Margareth Berg.

**SAKLISTE:**

**Beslutningssaker:**

1/2023 Godkjenning av innkalling og sakliste.

2/2023 Godkjenning av protokoll fra 28.11.2022.

3/2023 FFO/SAFO kontoret ved St.Olavs hospital.

4/2023 Tilskudd til folkehelsearbeid i Trøndelag 2023/ Aktivitetstilskudd for kultur og økt samfunnsdeltakelse.

5/2023 Framtidssafari / workshop Snåsamodellen

6/2023 Terminalbygget – Trondheim stasjon – Oppfølgingsmøte.

7/2023 Pasienttransport i Trøndelag

8/2023 Frivillighetshovedstaden Trondheim 2023 – offesiell åpning 31. januar og invitasjon til frivillighetsforum 30. januar.

**Diskusjonssaker:**

9/2023 Dialogmøte med organisasjonene og hedring av frivilligheten 4. februar.

10/2023 Valg 2023

11/2023 Skole og oppvekstnettverk i Trøndelag.

12/2023 Råd for funksjonshemmede i kommunene i Trøndelag/ fylkesråd.

13/2023 Helseplattformen Nordre del av Trøndelag

**Orienteringssaker:**

14/2023 Høring – Stjørdal kommune – sammenslåing av kommunalt råd og eldreråd.

15/2023 Lokasjon hjelpemiddelsentralen/ene i Trøndelag.

16/2023 Folkehelsealliansen i Trøndelag – satsing på ABC-Hodebra

17/2023 Barnekoordinator Trøndelag – tilbakemelding etter spørrerunde til kommunene i Trøndelag.

18/2023 BPA ordningen i Trondheim kommune.

19/2023 Gode råd – Ansattesamling februar 2023.

20/2023 Siste nytt fra prosjektet – Jeg vil endre og Funker for meg.

21/2023 Personal sak.

22/2023 Eventuelt

**SAKLISTE:**

**Beslutningssaker:**

**1/2023 Godkjenning av innkalling og sakliste.**

Vedtak: Innkalling og sakliste godkjennes.

**2/2023 Godkjenning av protokoll fra 28.11.2022.**

Vedtak: Protokoll fra 28.11.2022 godkjennes.

**3/2023 FFO/SAFO kontoret ved St.Olavs hospital.**

Sekretariatet skulle innhente informasjon fra FFO Trondheim og SAFO i forhold til bruken av kontoret ved St.Olavs hospital.

SAFO har gitt tilbakemelding på at de ikke er interessert i kontoret og heller ikke deres medlemsorganisasjoner.

FFO Trondheim skulle ta opp saken på sitt styremøte 5. januar 2023, har pr. nå ikke mottatt tilbakemelding fra de. Svar fra FFO Trondheim legges frem på styremøtet.

Hva ønsker FFO Trøndelag å gjøre videre med dette?

Vedtak: FFO Trøndelag terminere avtalen med St.Olavs hospital og sier opp vårt kontor ved St.Olavs hospital da dette ikke lenger er i bruk fra vår eller SAFO sin side. FFO Trondheim tilbys å ta over inventar på kontoret som FFO Trøndelag eier.

**4/2023 Tilskudd til folkehelsearbeid i Trøndelag 2023/ Aktivitetstilskudd for kultur og økt samfunnsdeltakelse.**

 Trøndelag fylkeskommune har dette året gjort et større evalueringsarbeid av ulike støtteordninger som finnes i fylkeskommunen og som direkte eller indirekte har betydning for kultur-, folkehelse- og frivillighetsfeltet. Dette har medført at ordningen «Tilskudd til helsefremmende og forebyggende arbeid i Trøndelag» nå heter *«Tilskudd til folkehelsearbeid i Trøndelag»* og har fått nye retningslinjer som ble vedtatt i Fylkestinget for Trøndelag fylkeskommune 14.12.2022, sak 93/22.

De nye retningslinjene legger opp til i større grad å få prosjektsøknader som tar utgangspunkt i kunnskapsgrunnlag, samarbeid (på tvers og med frivilligheten), medvirkningsprosesser og evaluering. Dette vil øke sannsynligheten for å lykkes slik at det gir langsiktige positive virkninger på folkehelsa og bidrar til bedre livskvalitet og utjevning av sosiale ulikheter gjennom utvikling av universelle ordninger (for hele befolkningen).

En konsekvens av denne endringen medfører at **brukerorganisasjoner nå oppfordres å ikke søke tilskudd fra denne ordningen**, men heller søke tilskudd fra ordningen *«*[*Aktivitetstilskudd for kultur og økt samfunnsdeltakelse*](https://www.trondelagfylke.no/vare-tjenester/kultur/kulturtilskudd-priser-og-stipend/aktivitetstilskudd-for-kultur-og-okt-samfunnsdeltakelse/)*».* Tilskuddspotten for ordningen *«*[*Aktivitetstilskudd for kultur og økt samfunnsdeltakelse*](https://www.trondelagfylke.no/vare-tjenester/kultur/kulturtilskudd-priser-og-stipend/aktivitetstilskudd-for-kultur-og-okt-samfunnsdeltakelse/)*»* er for øvrig styrket tilsvarende det brukerorganisasjonene tidligere har fått i tilskudd fra ordningen «Tilskudd til helsefremmende og forebyggende arbeid i Trøndelag». Tilskuddene til brukerorganisasjonene har gått til driftsrelaterte kjerneaktiviteter for deres «diagnosegruppe» (på et sekundærforebyggende nivå), noe som gir et for smalt nedslagsfelt for den reviderte ordningen «Tilskudd til folkehelsearbeid i Trøndelag».

Trøndelag fylkeskommune utlyser ordningen *«Tilskudd til folkehelsearbeid i Trøndelag»* for 2023 (tidligere kjent som «Tilskudd til helsefremmende og forebyggende arbeid i Trøndelag»).
Søknadsfristen er 1. februar 2023, og det skal søkes via nettstedet [*www.regionalforvaltning.no*](http://www.regionalforvaltning.no)

All nødvendig informasjon finnes i lenken: <https://www.trondelagfylke.no/vare-tjenester/folkehelse-idrett-frivillighet/folkehelse/tilskuddfolkehelsearbeid/>

Fylkeskommunen vil medio januar 2023 arrangere et enkelt webinar-basert søkerkurs som vektlegger utfylling av søknadsskjema; med litt ekstra vekt på budsjett- og finansieringsplan. Vi kommer nærmere tilbake til tidspunkt for dette, men for å sikre at flest mulig interesserte kan delta vil vi arrangere ett webinar på dagtid og ett webinar på kveldstid.

Aktivitetstilskudd for kultur, og økt samfunnsdeltakelse blir behandlet i rådet for mennesker med nedsatt funksjonsevne og sluttbehandlet i fylkestinget 1. mars 2023. Søknadsskjema vil bli åpnet så snart saken er ferdig behandlet i fylkestinget i starten av mars.

Vedtak: FFO Trøndelag søker Aktivitetstilskudd for kultur og samfunnsdeltakelse på følgende valgkamparrangement, arbeidskonferanse, videre arbeid med CRPD og oppfølging av brukermedvirkning i forskning.

 Sekretariat deltar om informasjonsmøte om tilskudd til folkehelsearbeid i Trøndelag, for evt. søknad for 2024.

**5/2023 Framtidssafari / workshop Snåsamodellen**

Fylkessekretær har blitt bedt om være med i prosessen som skal utvikle og mulig føre til nye måter å jobbe på opp mot målgruppene i Snåsa, hvor både kommune, organisasjoner, frivillige og andre aktører har en rolle. Dette henger sammen med samskaping, og behovet for å tenke nytt sammen.

Tidligere har vi gjennomført kartlegginger og undersøkelser som har gitt oss innsikt i status på området, som igjen vil bli presentert som framtidsbilder for Snåsa 2030, da opp mot målgruppen gravide, barn, unge og familier.

I neste steg, Framtidssafari, hvor du nå er invitert inn, skal vi sammen finne ut hvordan vi kan nå et skissert framtidsbilde, hvem som kan være med å bidra, hvor man kan begynne jobben og konkrete konsepter og løsninger på de innspillene som er kategorisert. Løsningene skal altså svare på innspillene i kategoriene, et skissert framtidsbilde, være framtidsretta og gjennomførbare. Dere vil bli plassert i tverrfaglige grupper, som både individuelt og i gruppa skal jobbe med de ulike øvelsene.

Når disse stegene er tilbakelagt, blir det videre arbeid med konsepter/ løsninger i løpet av våren 2023, i ledergrupper og prosjektgruppen. Det er et mål om å starte opp med utprøving av konkrete tiltak og løsninger presentert i Snåsamodellen fra august 2023, inkludert allerede vedtatt BTI-modell og Stafettlogg som verktøy.

Dette er med andre ord en viktig dag å være med på for å kunne medvirke i en svært viktig utviklingsprosess i møte med gravide, barn, unge og/eller familier i Snåsa, og som vil kunne påvirke vår arbeidshverdag i årene som kommer.

 Dette er litt i samme «gate» som Steinkjer kommune har jobbet.

Vedtak: Kari Frøseth Johansen deltar på første møtet.

**6/2023 Terminalbygget – Trondheim stasjon – Oppfølgingsmøte.**

 Møte tirsdag 31. januar 2023 – i Trondheim – sted ikke helt klart.

 Møte er en oppfølger av møtet vi hadde med de tidlig i 2022. Da ble prosjektet presentert, og vi ble enige om at det kunne være lurt å ta et møte til for en gjennomgang slik at vi kan sikre gode løsninger i forhold til UU.

 De er i gang med detaljprosjektering der det er mulighet til å se mer konkret på de løsninger i forhold til plantegninger. Arkitektene kommer til Trondheim 31. januar.

 FFO Trondheim og også fått invitasjon til å delta.

Vedtak: Roger Dragsten Moe og Aud-Torhild Andersen deltar for FFO Trøndelag.

**7/2023 Pasienttransport i Trøndelag**

 Sak innsendt av Norges Blindeforbund Trøndelag

Styremedlem i Norges Blindeforbund har egen erfaring med dårlig service hos Norges Taxi, som har anbudet på pasientreiser i Trondheim. Betalingene for disse turene er dårligere enn ordinære turer, og blir derfor ikke prioritert av Norges Taxi. Det fører til lang ventetid på transport til eller fra sykehus og/eller lege. Det er mange som melder om at tilbudet ikke fungerer godt nok, og samme problem som i Trondheim gjelder også lengre nord.

Når anbudsperioden går ut, må vi huske å minne Helse Midt-Norge på at man må vurdere hvem som får kontrakten med mer fokus på brukerne av tjenesten (pasientene) enn kostnadene.

De ber FFO Trøndelag om å bringe denne saken videre til Helse Midt-Norge.

Vedtak: FFO Trøndelag sender en henvendelse til Helse Midt-Norge med kopi til ASU i søndre og nordre del av Trøndelag, Regionalt Brukerutvalg og Pasient og Brukerombudet.

**8/2023 Frivillighetshovedstaden Trondheim 2023 – offisiell åpning 31. januar og invitasjon til frivillighetsforum 30. januar.**

 Trondheim er Europeiske Frivillinghetshovedstaden 2023 (EVT 2023). I den sammenhengen organiserer Trondheim kommune i samarbeid med Center for European Volunteering (CVE) og Norsk forskningssenter for livskvalitet og sosial bærekraft, NTNU en nasjonal frivillighetskonferanse.

 Under konferansen kan lokale deltakere møte kommuner og frivillige organisasjoner fra mer enn 15 europeiske land for å utveksle erfaringer, dele kunnskap og diskutere trender og utfordringer i både Norge og Europa. Konferansen er det første målet i en rekke av frivillighetsforum som Trondheim kommune organiserer i løpet av 2023.

 Konferansen er 30. januar 2023 kl. 1400 – 1745 ved Scandic Nidelven.

 FFO Trøndelag får lov og stille med en representant i dette fora.

Vedtak: Tone Bratseth representerer FFO Trøndelag på denne samlingen.

 Alle i styret har anledning til å delta på festforestillingen 31. januar 2023.

**Diskusjonssaker:**

**9/2023 Dialogmøte med organisasjonene og hedring av frivilligheten 4. februar.**

Invitasjonen er sendt ut til medlemsorganisasjonene og til våre brukerrepresentanter. Antall påmeldte osv. blir informert om på styremøtet da fristen ikke har gått ut ennå.

Vedtak: Styret gikk igjennom dagen, og fordelte oppgaver. Alle får delta på arrangementet også de som står på venteliste. Styret ble enige om en vinner av frivillighetsprisen – i frivillighetsåret 2022. Styret bevilger kr. 5000 til denne prisen – dette er en engang foreteelse i forbindelse med frivillighetens år.

**10/2023 Valg 2023**

I 2023 er det kommune og fylkestingsvalg. Hvordan ønsker FFO Trøndelag og jobbe/ markere det?

Vedtak: FFO Trøndelag arrangerer dagsarrangement den 8. juni 2023 kl. 1000-1300 der vi avslutter med lunsj. Temaet blir oppvekst. Her invitere vi første kandidaten til hvert enkelt parti. Det går ut en forespørsel til de politiske partiene så fort som mulig. Det settes ned en arbeidsgruppe som jobber videre med dette, denne arbeidsgruppen utgjør Olav Malmo og Tone Bratseth samt sekretariatet.

**11/2023 Skole og oppvekstnettverk i Trøndelag.**

Det er en kjensgjerning at FFO Trøndelag strever med å få meg seg organisasjoner som har fokus på barn og unge. Skole og oppvekst er jo viktig for denne gruppen og hadde vært nyttig å ha med seg når det gjelder innspill til kommuner og fylkeskommunen om saker som vedgår skole og oppvekst sektoren.

Hva om vi i FFO Trøndelag oppretter et forum for disse organisasjonene – et skole og oppvekstnettverk i Trøndelag? Det kan være digitale og fysiske samlinger, eller en facebookgruppe – alt etter hva vi ser er lurt, og i dialog med de det gjelder.

Vedtak: FFO Trøndelag ønsker å prøve og opprette et eget forum/nettverk for skole og oppvekst. Vi sender ut en invitasjon til organisasjonene og ser om det er interesse for dette.

**12/2023 Råd for funksjonshemmede i kommunene i Trøndelag/ fylkesråd.**

Det skal i høst rette etter kommune og fylkestingsvalget i 2023 opprettes nye råd for funksjonshemmede i alle kommuner i Trøndelag samt fylkeskommunalt råd for funksjonshemmede.

Vi har mottatt en mal fra FFO Nasjonalt for brev til organisasjonene og organisasjonene til unge funksjonshemmede – dette følger vedlagt.

Vedtak: FFO Trøndelag sender ut denne henvendelsen til organisasjonene etter dialogmøte og hedringen av frivilligheten den 4. februar 2023.

**13/2023 Helseplattformen Nordre del av Trøndelag**

Styret i Helse Midt-Norge slår fast at Helseplattformen skal innføres ved alle sykehusene i Midt-Norge, men mener det må brukes noe mer tid på feilretting og optimalisering av løsningen. Styret ber derfor om en justert plan for utrulling i Helse Nord-Trøndelag og Helse Møre og Romsdal. Den skal framlegges innen 19. januar.

Det vil ta noe mer tid å rette feil og optimalisere løsningen som nå er tatt i bruk ved St. Olavs hospital. Det gjør at de ikke kan ta i bruk Helseplattformen som planlagt i Helse Nord-Trøndelag og Helse Møre og Romsdal. Det må sette ny dato og det vil bli laget en oppdatert plan, men dette påvirker heldigvis ikke oppstart for Helseplattformen i kommunene.

Hva vil dette ha å si for pasientene i Helse Nord-Trøndelag? Er det noe vi kan gjøre/ oppfordre til?

Vedtak: FFO Trøndelag er bekymret for pasientsikkerheten i forbindelse med den nye Helseplattformen. FFO Trøndelag sender en henvendelse til Helse Midt-Norge med kopi til Helseplattformen, Brukerutvalgene St.Olavs hospital, Helse NT og RBU og ASU i søndre og nordre del av Trøndelag.

**Orienteringssaker:**

**14/2023 Høring – Stjørdal kommune – sammenslåing av kommunalt råd og eldreråd.**

 Høring sendt til Stjørdal kommune etter godkjennelse fra styret på mail.

Vedtak: Tas til orientering.

**15/2023 Lokasjon hjelpemiddelsentralen/ene i Trøndelag.**

Saken er tatt opp i det sentrale brukerutvalget i NAV. I referatet fra det møtet står det følgende:

Sak 2: **Orientering om prosjektrapporten “Lokasjoner for NAV Hjelpemiddelsentral Trøndelag 2026”**

FFO ønsker en orientering om prosjektrapporten (sak 2, vedlegg 1). Anbefalingen går ut på to likeverdige lokasjoner unntatt lager og tilrettelegging for gjenbruk. Lager og tilrettelegging for gjenbruk legges til Trondheim. Er det sånn at det vil være igjen reparatører og teknikker i en sentral i nordre del av fylket?

NAV informerer om at det vil være to lokasjoner i Trøndelag. Reparasjoner hvor hjelpemiddelet blir sendt inn blir tatt i Trondheim, men det skal være teknisk kompetanse i norddelen av fylket som tar ambulante reparasjonsoppdrag.

Det skal også være rådgivere med teknisk bakgrunn ved lokasjonen i norddelen av fylket.

NAV har pågående prosesser for detaljene på dette, og må se på ressursene samlet, slik at alle kan reise ut ved behov.

Brukerorganisasjonene fremhever viktigheten av at det er et tilbud nord i fylket. Videre at tjenestene brukere får må gjenspeile kompetansen også i dette fylket. NHF mener det er viktig at lokasjonen i norddelen av fylket har teknikere fast ansatt og delelager til reparasjoner. Dette har stor betydning for service, reparasjoner og tilpasning/spesialtilpasninger. Det er også viktig for rask og likeverdig tilgang til tjenestene. NHF forventer at funksjonshemmedes organisasjoner i Trøndelag involveres i stedsvalget av lokasjonen i norddelen.

 NAV informerer om at vi skal være gode på logistikk og gjenbruk, men vi skal også være et ressurs- og kompetansesenter for innbyggerne. Derfor må derfor være et samarbeid på tvers når det gjelder kompetanse mellom disse to lokasjonene. Dette kan løses gjennom bl.a. digital samhandling.

Vedtak: Tas til orientering.

**16/2023 Folkehelsealliansen i Trøndelag.**

Prosjektperioden for ABC Hode bra er ferdig nå, men det satses videre på konseptet. Fylkeskommunen som sentral partner i alliansen har fått penger til å gjennomføre en folkeopplysningskampanje i Trøndelag som i pilot for en mulig nasjonal satsing på bedre psykisk folkehelse basert på ABC.

Vårmøte i Folkehelsealliansen er 30. mars 2023. Informasjon om sted og innhold kommer senere.

Vedtak: Tas til orientering.

**17/2023 Barnekoordinator Trøndelag – tilbakemelding etter spørrerunde til kommunene i Trøndelag.**

 Det blir lagt frem en rapport fra svarene vi har fått fra kommunene i styremøtet.

Vedtak: Vi sender rapporten til FFO Nasjonalt til orientering.

**18/2023 BPA ordningen i Trondheim kommune.**

 BPA ordningen i Trondheim har fått nok en utfordring i forbindelse med utlysning av ny konsesjonssøknader vedr. tjenester på BPA.

 Skriv fra Tone Bratseth:

Her er saken som er meldt inn vedrørende konsesjonsgrunnlaget BPA- Trondheim kommune:

"Trondheim kommune er Norges tredje største kommune og etter Oslo, den som har flest BPA timer. Ved budsjettbehandlingen i rådet i forrige møte, var BPA et av temaene som ble viet stor oppmerksomhet. Dette var et tema både i rådet og i budsjettbehandlingen i bystyret i etterkant.

I forrige rådsperiode var det også en konsesjonsutlysning for BPA. Den gang fikk rådet en orientering før konsesjonen ble lagt ut (november 2018). Presentasjonen fra den gang er tilgjengelig på <https://www.trondheim.kommune.no/contentassets/904f122272944fca9cf772e987bb92c6/prensentasjon-til-kfu---nytt-konsesjonsgrunnlag.pdf>

Kunngjøringen fra Trondheim kommune den 23.12.22 fraviker fra prinsippene kommunen la til grunn ved forrige orientering til rådet. Blant annet pris, hvor kommunedirektøren orienterte rådet om at pris er justert og følger generell prisvekst. I dag er avtalt timepris kr 476,- per time, i det nye konsesjonsgrunnlaget endres pris til kr 412,- time. Det er ikke endring justert for generell prisvekst.

Rådet skal ikke ha mening om hva som er riktig pris på tjenestene. Det rådet derimot bør ha en mening om er den prinsipielle endringen om å over natten endre en prisfastsettelse som har fungert over tid, til nå å endre prisen vesentlig. Denne endringen har etter hva jeg klarer å lese eller forstå ingen politisk forankring.

Dette samsvarer ellers lite med kommunens bystyrevedtatte nye gebyrregulativ og egenbetaling for hjemmebaserte tjenester, hvor kommunen øker med 6,5 %. Kutt i anskaffelseskostnaden er ikke omtalt i kommunedirektørens fremlegg til budsjett / handlings og økonomiplan for kommende driftsår. Jeg sitter ikke med tilgjengelige tall for 2022 gjennom SSB, men basert på 2021 tall, gitt timer vedtatt om BPA for Trondheim kommune, betyr en slik endring ca. 27 millioner kroner. Det er derimot omtalt at en ønsker en styrking av BPA, som også ble bekreftet av bystyret i budsjettbehandlingen rett før jul.

Det er i tillegg gjort endringer i grunnlaget med tanke på mulighet til å ta med seg assistent på reise utenlands, hvor en innbygger med assistansebehov begrenses til å kunne reise utenlands med assistanse maksimalt 28 døgn per kalenderår.

Rådet bør derfor følge opp saken, gjerne sammen med brukerorganisasjonene, og se til at Trondheim Kommune ikke raserer BPA tilbudet som for funksjonshemmede i byen er et viktig verktøy for likestilling. Jeg ville driste meg til å foreslå å anmode om at anskaffelsen settes på hold og trekkes. I tillegg at det politisk pålegges at opsjon i eksisterende avtale utløses, og at kommunedirektør pålegges å se til at nye konsesjonsvilkår blir til i samråd med brukerorganisasjonene. "

Tone Bratseth orienterte om saken.

Vedtak: FFO Trøndelag sender en henvendelse til formannskapet i Trondheim kommune og ber de trekke konsesjonen slik den er sendt ut 23.12.2022.

**19/2023 Gode råd – Ansattesamling februar 2023.**

 FFO Nasjonalt har i samarbeid med SAFO og Unge funksjonshemmede har laget ett kursopplegg som er planlagt holdt for alle kommmunale råd for funksjonshemmede i hele landet. Ansatte er invitert til samling i Oslo 14. – 15. februar 2023. Dette er ment som opplæring for oss, hvordan dette skal gjennomføres i fylkene. SAFO sine ansatte i landet vil også delta på dag 2 – 15 februar.

Vedtak: Tas til orientering

**20/2023 Siste nytt fra prosjektet – Jeg vil endre og Funker for meg.**

 Orientering blir gitt på styremøtet.

Vedtak: Tas til orientering.

**21/2023 Personal sak.**

 Unntatt offentlighet.

Vedtak: Tas til orientering.

**22/2023 Eventuelt.**

1. St.Olavs hospital – Brukerrepresentant fysikalsk medisin og rehabilitering.

Vedtak: FFO Trøndelag foreslår Inger Anne Kolsvik fra Astma og Allergiforbundet.

1. FFO sak til Brukerråd NAV Hjelpemiddelsentral – de ønsker forslag på temadag for brukerrådet.

Vedtak: FFO Trøndelag foreslår temaet gjenbruk.

1. FFO skal få ny logo

Vedtak: FFO Trøndelag går utifra at logoen er universelt utformet. Tas til

 Orientering.

1. Abonnementspris regnskapsoppgaver

Vedtak: FFO Trøndelag går inn for en ordning med abonnementspris for regnskapsoppgaver med start fra 01.01.2023.

1. Årsmøte -FFO besøk fra hovedstyret til årsmøtet.

Vedtak: FFO Trøndelag ønsker seg hovedstyremedlem Ingrid Hallan velkommen til vårt årsmøte for å si noen ord.

1. **Prosjekt Norsk havteknologisenter:**

Prosjektet Norsk havteknologisenter (tidligere Ocean Space Centre) skal etableres på Tyholt i Trondheim. Prosjektet består av flere deler med bl.a. kontor og undervisningsbygg, studentlaboratorier, lager, verksted og laboratorier for forskning.

De ulike fløyene ferdigstilles på forskjellige tidspunkter, og modenheten på det prosjekterte underlaget er forskjellig.

I november 2021 var vi med på et fellesmøte med flere NTNU prosjekter der vi presenterte status og kort om prosjektets tilnærming til arbeidet med  UU.

Prosjektet har siden den gang fått oppdragsbrev fra departementet og har kontrahert entreprenør for den første fløyen.

For å sikre gode løsninger på prosjektet ønsker vi å invitere til dialog om tema universell utforming. Ønsker dette som et første møte der vi kan presentere prosjektet og status på løsningene for den første fløyen.

Foreløpig agenda:

* Velkommen og presentasjon av deltagerne
* Prosjektet Norsk havteknologisenter ved Kjersti Skjelle Paulsen Statsbygg
* Overordnet plan Universell utforming
* Fløy A, status løsninger universell utforming ved PKA arkitekter
* Spørsmål og felles diskusjon

Vedtak: Sekretariatet deltar for FFO Trøndelag på dette møtet.